钦定古今图书集成/方舆汇编/职方典/第1503卷 > 武定府兵制考 府县志合载
## 钦定古今图书集成/方舆汇编/职方典/第1503卷 > 武定府兵制考 府县志合载

本府

皇清《开滇兵制》：

援剿左镇总兵官，顺治十七年设，驻札武定府。中、左、右游击三员　　，守备三员。

千总六员　　　　　，把总十二员。

马战兵六百名　　　，步战兵一千五百名，守兵九百名。

复滇兵制

武定营参将康熙二十一年设，驻武定府。守备一员　　　　　、千总二员

把总四员　，存城二员，分汛禄劝、元谋二员，马战兵一百名　　　，步战兵四百名。

守兵五百名

旧设今裁驻防衙门

援剿总兵官一员

中左右营副将各一员

中左右营守备各一员

旧设久废驻防衙门

游击一员　　　　　。《寻武》参将一员。

常胜营　在府西门外，健丁五十名，放炮呐喊，定更。守备一员，把总一员，哨官四员，兵五百名，和曲州

鸡街子　：在府城南七十里，接富民县界，为武阳雄关，滇西锁钥，拨兵汛防。

《大麦地　》地西七十里，接禄丰县界，近鲁魁山，土贼出没为患，拨兵汛防。

洒树依　：在城东南六十里。设兵汛防。

虚仁驿　在城西，接连环州彝界，拨兵汛防。法乌营　在插甸，去城六十里，今废。

元谋县

武定营分防千总、把总各一员，按季更换；目兵五十名。

禄劝州

杉松营　在州北四十里，接撒甸东川，为土彝咽喉。康熙二十二年，武定守备武崇年《通详》设千总一员、兵二百名驻防。

普渡河　在州东九十里，接东川，为土贼出没之所。两岸悬岩峻岭，河水流其中，设巡检一员。鹦𪃿嘴　在州东一百里普渡河东岸。岭上左右皆峭壁巉岩，深溪大涧，中分一径，为曲寻往来必经之地。入十里许，突起一峰，形如鹦嘴，横于路前。前后设三哨，百总一名，兵五十名，汛防撒马基　，即金沙江渡口也。两岸山皆万仞，江水深不可测。路踞山之巅，跨山而下，临江为禄劝尽境。过江即狮厂，隶蜀会川卫。东川、法戛等彝出没不时，滇、蜀土目，趾壤相错。彝性贪而善疑，构衅扰民，实难预料。有兵十名在彼查稽防汛。

松滋营　在撒甸后，控制土彝，今废。

补知营　接壤寻甸，为东川法戛僻路。野贼乘空剽掠，设营防御。今废。

《他颇营　》与补知联络控制，今废。